Document ID: /roh_data/filtered/fineweb-2-filterrobots_roh.jsonl.gz/18919

Sco Maria e Giusep sajan oz milliuns persunas sfurzadas da bandunar lur patria, perquai ch'ellas vegnan stgatschadas ord lur pajais, ha ditg il Pontifex argentin. Plinavant dastgia nagin avair il sentiment da betg avair in plaz en quest mund. Cun quels pleds è il papa s'exprimì en per in nov'idea dal social.
A Betlehem a il manader dal patriarcat latin da Jerusalem, l'archuvestg Pierbattista Pizzaballa, crititgà l'unilaterala decisiun dals Stadis Unids da renconuscher Jerusalem sco chapitala da Israel.
Messadi da Nadal
En ses messadi da Nadal è papa Francestg sa referì a la crisa da Jerusalem.
Nus urain, ch'ils contrahents hajan la veglia, da puspè prender si ils discurs davart il status da la citad, e ch'ins chattia finalmain ina soluziun che lubeschia ina coexistenza paschaivla da dus stadis.
Da la loggia en la curt dal dom da s. Peder è papa Francestg sa drizzà als cartents sin l'entir mund. Suenter il messadi da Nadal ha el dà la benedicziun papala «Urbi et Orbi».
RR novitads 09:00